Ivan M. Havel

Doc. Ing. Ivan M. Havel, CSc., Ph.D. (* 11. október 1938, Praha – † 25. apríl 2021) bol vedecký pracovník a bývalý riaditeľ Centra pre teoretické štúdie, spoločného pracoviska Karlovej univerzity a AV ČR. Bol šéfredaktorom časopisu Vesmír.

Bol bratom bývalého českého prezidenta Václava Havla, s ktorým patril medzi zakladateľov Občianskeho fóra. Jeho manželka Dagmar bola dcéra slovenského fyzika Dionýza Ilkoviča.

Vyštudoval odbor Automatizácia a počítače na Elektrotechnickej fakulte ČVUT v Prahe. V roku 1971 získal doktorát na univerzite v Berkeley v Kalifornii. Na začiatku 90. rokov sa habilitoval v odbore umelej inteligencie na 3. lekárskej fakulte UK v Prahe.

Pracoval v Centre pre teoretické štúdie pri Karlovej univerzite a AV ČR, kde sa zaoberal okrem iného kybernetikou, umelou inteligenciou, robotikou, kognitívnymi vedami a filozofickými otázkami, ktoré s týmito disciplínami súvisia a kde vediol dvojsemestrálny transdisciplinárny seminár.

V roku 2008 dostal Zlatú medailu Karlovej univerzity.

Referencie

Iné projekty

Externé odkazy 
 Ivan Havel - domovská stránka
 rozhovor v časopise TÉMA
 rozhovor na scienceworld.cz  (tri diely)
 Vzkaz Ivana Miloše Havla, dokument ČT, možnosť online prehrania

Českí vedci
Českí informatici
Českí filozofi
Pracovníci Akadémie vied Českej republiky
Absolventi Českého vysokého učení technického
Absolventi University of California, Berkeley
Osobnosti z Prahy